
par degvielas iegādi Jelgavas tehnikuma vajadzībām

	Jelgavā,
	Dokumenta parakstīšanas datums ir pēdējā parakstītāja laika zīmoga datums



Jelgavas tehnikums, reģistrācijas Nr. 90000041031, adrese Pulkveža Oskara Kalpaka iela 37, Jelgava, LV – 3001, kuru pārstāv tā direktore Janīna Rudzīte, kas darbojas saskaņā ar Nolikumu (turpmāk – Pircējs), no vienas puses, un
“Astarte – Nafta” SIA, reģistrācijas Nr. 40003276964, adrese Brīvības iela 60, Dobeles novads, Dobele, LV – 3701, kuru pārstāv tās valdes priekšsēdētājs Ojārs Karčevskis, kas darbojas saskaņā ar statūtiem (turpmāk – Pārdevējs), no otras puses, abi kopā saukti „Puses” un katrs atsevišķi – „Puse”,
pamatojoties uz Pircēja rīkotā iepirkuma „Degvielas iegāde Jelgavas tehnikuma vajadzībām”, identifikācijas numurs Nr. JT 2023/5 (turpmāk – iepirkums) rezultātiem un Pārdevēja iesniegto piedāvājumu iepirkumā, noslēdz šādu līgumu (turpmāk – Līgums):
1. LĪGUMA PRIEKŠMETS UN VISPĀRĪGIE NOTEIKUMI
1.1. Pircējs pērk un Pārdevējs pārdod Pircējam dīzeļdegvielu un benzīnu (turpmāk – Degviela), ievērojot Līguma, tā pielikumā un iepirkuma dokumentācijā minētos noteikumus.
1.2. Degvielas iegāde notiek Pārdevējam piederošajās vai tā valdījumā esošajās degvielas uzpildes stacijās (turpmāk – DUS) atbilstoši Iepirkuma nolikumā ietvertajiem noteikumiem un Līguma pielikumā pievienotajam Pārdevēja Iepirkumā iesniegtajam Finanšu piedāvājumam (1. pielikums) un Tehniskajai specifikācijai/Tehniskajam piedāvājumam (2. pielikums).
1.3. Pircējs Degvielu var iegādāties pēc nepieciešamības Pārdevēja DUS 7 dienas nedēļā 24 stundas diennaktī, izmantojot Degvielas iegādes kartes visā Līguma darbības laikā.
1.4. Degvielas iegāde tiek veikta pēc Pircēja pieprasījuma tādā apjomā, kāds nepieciešams Pircējam attiecīgajā vietā un laikā. Pircējam nav pienākums Līguma darbības laikā iepirkt Degvielu no Pārdevēja par visu Līgumā noteikto Līguma kopējo summu vai Iepirkuma Tehniskajā specifikācijā norādītajā apjomā.
1.5. Pārdevēja tiesības pārdot Degvielu apliecina speciāla atļauja (licence) naftas produktu mazumtirdzniecībai, kas derīga līdz tajā norādītajam termiņam.
1.6. Degviela Pircējam tiek pārdota saskaņā ar Līguma noteikumiem. Visā līguma darbības laikā pārdotajai Degvielai jāatbilst spēkā esošo Latvijas nacionālo standartu, Latvijas nacionālā standarta statusā adaptēto Eiropas standartu un citu starptautisko vai reģionālo standartizācijas organizāciju standartu, kā arī citu normatīvo dokumentu prasībām.
2. DEGVIELAS CENA UN LĪGUMA SUMMA
2.1. Degvielas cena tiek noteikta atbilstoši tās mazumtirdzniecības cenai Pārdevēja DUS Degvielas iegādes brīdī.
2.2. Pārdevējs nodrošina pastāvīgo atlaidi Pircējam par vienu degvielas litru no cenas pirkuma izdarīšanas brīdī DUS visā Līguma darbības laikā šādā apmērā:
	Degvielas veids
	PATSTĀVĪGĀ ATLAIDE
EUR 1 (viena) litra mazumtirdzniecības cenai

	Dīzeļdegviela
	0,074

	Benzīns 95 E
	0,074


2.3. Degvielas cenu atlaides ir piemērojamas ne mazākas, kādas tās noteiktas Līguma 2.2. punktā atbilstoši Iepirkuma rezultātiem un Pārdevēja iesniegtajam piedāvājumam Iepirkumā. Līguma darbības laikā tās nevar tikt samazinātas. Pārdevējs ir tiesīgs atlaides apjomu palielināt.
2.4. Paredzama Līguma kopējā summa ir 41 999,00 euro (četrdesmit viens tūkstotis deviņi simti deviņdesmit deviņi euro un 00 centi), un papildus pievienotās vērtības nodoklis (PVN), kas tiek piemērots un apmaksāts saskaņā ar Latvijas Republikā spēkā esošajiem normatīvajiem aktiem. Līguma summas apmaksa tiek finansēta no Pircēja budžeta līdzekļiem vai no finanšu līdzekļiem, kas Pircējam pieejami īstenojot projektus.
2.5. Degvielas cenā tiek ietvertas visas Degvielas iegādes izmaksas, tajā skaitā, izmaksas, kas saistītas ar nepieciešamo atļauju iegūšanu no trešajām personām, transporta izdevumi, garantijas, Karšu izgatavošanas, izsniegšanas un apkalpošanas izmaksas, visi nodokļi (izņemot PVN), nodevas un citas izmaksas, kas nepieciešamas savlaicīgai un kvalitatīvai Līguma izpildei.
3. DEGVIELAS KVALITĀTE
3.1	Pārdevējs apliecina, ka saskaņā ar Līguma noteikumiem, pārdotās Degvielas kvalitāte ir apliecināta ar Degvielas ražotāju un izplatītāju sertifikātiem, kas atbilst Latvijas Republikā spēkā esošajos normatīvajos aktos noteiktajām kvalitātes prasībām.
3.2.	Pārdevējs apliecina, ka visai piedāvātajai Degvielai kvalitāte ir apstiprināta ar normatīvajos aktos noteiktajā kārtībā akreditētas atbilstības novērtēšanas institūcijas izsniegtu atbilstības sertifikātu un garantē pārdotās Degvielas atbilstību valstī noteiktajām kvalitātes prasībām, arī gadījumos, kad šādas prasības tiek mainītas.
3.3.	Ziemas periodā (no 1. novembra līdz 15. aprīlim) dīzeļdegvielai jāatbilst Latvijas Republikas standarta LVS EN 590:2014 prasībām, CFPP (Auksta filtra nosprostošanas punkts) temperatūrai jābūt līdz -32̊ C un saduļķošanās temperatūrai līdz -22̊ C.
3.4.	Pretenzijas par Degvielas kvalitāti Pircējs iesniedz Pārdevējam rakstiskā veidā saskaņā ar Latvijas Republikas normatīvajiem aktiem.
3.5.	Pārdevējs izskata Pircēja rakstiski iesniegto pretenziju 5 (piecu) darba dienu laikā no tās saņemšanas dienas.
3.6.	Pamatotas pretenzijas gadījumā Pārdevējs atlīdzina Pircēja samaksāto naudas summu par nekvalitatīvo Degvielu, atskaitot to Pircēja Degvielas kartes kontā. Ja Pārdevējs Pircēja iesniegto pretenziju par Degvielas kvalitāti neatzīst, jebkura no pusēm atzinuma sniegšanai par Degvielas kvalitāti var pieaicināt ekspertu. Ja pieaicinātais eksperts pamatoti apstiprina nekvalitatīvas Degvielas faktu, Pārdevējs sedz Pircējam zaudējumus, kas radušies Pircējam sakarā ar nekvalitatīvu Degvielu, tai skaitā attiecīgā transportlīdzekļa remonta izmaksas, un ar eksperta darbību saistītos izdevumus.
4. DEGVIELAS IEGĀDES UN NORĒĶINU KĀRTĪBA
4.1. Pircējs veic Degvielas iegādi Pārdevēja DUS ar pēcapmaksu, izmantojot Pārdevēja izsniegtās Degvielas iegādes Kartes (turpmāk tekstā – Kartes).
4.2. Kartes tiek uzskatītas par tiesisku maksāšanas līdzekli Degvielas apmaksai visās Pārdevēja (un tā apakšuzņēmēju) DUS.
4.3. Pārdevējs ar līguma spēkā stāšanās brīdi Pircējam atver kontu un 5 (piecu) darba dienu laikā bez maksas izgatavo un izsniedz Pircējam Degvielas kartes saskaņā ar Degvielas karšu lietotāju sarakstu Pircēja noteiktajām personām, piesaistot tām PIN kodus. Pircējs ir tiesīgs pieprasīt papildus Kartes, nosūtot Pārdevējam attiecīgu rakstisku pieprasījumu.
4.4. Gadījumā, ja Karte tiek nozaudēta vai bojāta, Pircēja pilnvarotā persona nekavējoties, tiklīdz tas kļūst zināms, par to paziņo Pārdevējam pa tālr. 29131154 vai nosūtot attiecīga satura paziņojumu uz Pārdevēja e-pastu: birojs@astarte.lv.  Pārdevējs bez papildu samaksas apmaina to pret derīgu 5 (piecu) dienu laikā pēc informācijas iesniegšanas.
4.5. Pārdevējs rakstiski informē Pircēju par pārmaiņām karšu lietošanas noteikumos ne vēlāk kā 1 (vienu) mēnesi pirms to spēkā stāšanās.
4.6. Pēc attiecīga pieprasījuma saņemšanas no Pircēja, Pārdevējs var noteikt karšu mēneša kredītlimitus.
4.7. Pircējs kā konta īpašnieks ir atbildīgs par visām ar kontu saistītām Degvielas kartēm, un apmaksā visus degvielas pirkumus, kas veikti ar šīm Degvielas kartēm.
4.8. Pārdevējs nodrošina, lai par katru Degvielas saņemšanas reizi DUS, uzreiz pēc veiktās operācijas ar Karti, Pircēja pārstāvim (attiecīgās Degvielas kartes lietotājam) tiktu izsniegta izdruka – čeks par veikto operāciju, kurā ir norādīts saņemtās Degvielas veids, daudzums, summa, datums, laiks, Kartes numurs un cita Latvijas Republikas spēkā esošajos normatīvajos aktos paredzētā informācija.
4.9. Pārdevējs sastāda un līdz pārskata mēnesim sekojošā mēneša 5. datumam iesniedz Pircējam Degvielas iegādes pārskatu (turpmāk – Pārskats) un rēķinu par iepriekšējā kalendārajā mēnesī pārdoto Degvielu. Gadījumā, ja Pircējs rēķinu nav saņēmis līdz mēneša 10. datumam, Pircējam par to nekavējoties rakstiski jāinformē Pārdevējs.
4.10. Pārskatā Pārdevējs norāda informāciju par visām darbībām, kas veiktas ar katru konkrētu Degvielas Karti attiecīgajā mēnesī, norādot preču nosaukumu, daudzumu un cenu par vienu vienību, veiktās darbības datumu, čeka numuru, iegādes vietu, kā arī piemēroto atlaidi, kopējo apmaksas summu bez PVN, PVN likmes lielumu un summu ar PVN.
4.11. Pārdevējs rēķinā norāda Līguma numuru, datumu un Līguma 2.2. punktā piemērotās Degvielas cenas atlaides un Pircēja rekvizītus. Rēķinam ir jābūt noformētam, ievērojot Latvijas Republikā spēkā esošās grāmatvedību regulējošās normas. Pēc Pircēja lūguma, Pārdevējs rēķinā papildus Pircēja rekvizītiem norāda īstenotā projekta nosaukumu un/vai projekta identifikācijas (vienošanās) numuru, un projekta norēķinu kontu.
4.12. Pārdevējs rēķinu un Pārskatu Pircējam elektroniski, nosūtot uz e-pasta: info@jelgavastehnikums.lv un gramatvediba@jelgavastehnikums.lv. Rēķins ir derīgs bez paraksta un ir individuāli autorizēts.
4.13. Pircējs 10 (desmit) dienu laikā no Pārdevēja iesniegtā Pārskata un rēķina saņemšanas dienas izskata to atbilstību izdrukām – čekiem par veiktajām operācijām ar Kartēm, un, atbilstības gadījumā – apstiprina pārskatu, nosūtot elektronisku apstiprinājumu uz Pārdevēja e-pastu, un apmaksā rēķinu. Neatbilstības gadījumā – rakstiski informē Pārdevēju par konstatēto neatbilstību, iesniedzot pretenziju (šajā gadījumā rēķins tiek apmaksāts daļā, kas atbilst izdrukām – čekiem par saņemto Degvielu).
4.14. Pārdevējs 5 (piecu) dienu laikā no Pircēja pretenzijas saņemšanas sniedz Pircējam rakstisku atbildi.
4.15. Pircējs nodrošina samaksu par iegādāto degvielu ne vēlāk kā 10 (desmit) darba dienu laikā pēc Pārdevēja atbilstoši šim Līgumam noformēta rēķina(-u) saņemšanas Līguma 4.12. punktā noteiktā kārtībā un Pārskata apstiprināšanas Līguma 4.13. punktā noteiktā kārtībā, veicot pārskaitījumu Pārdevēja rēķinā norādītajā bankas kontā. 
4.16. Pircējs ir tiesīgs neapmaksāt rēķinu par iegādāto Degvielu, ja konkrētajā norēķina mēnesī ar eksperta veiktās ekspertīzes atzinumu tiek konstatēta nekvalitatīva un Latvijas Republikas spēkā esošajos normatīvajos aktos noteiktajā standartā neatbilstoša Degviela, kā rezultātā Pircējam ir radušies zaudējumi, līdz brīdim, kamēr Pārdevējs nav atlīdzinājis visus Pircējam, nekvalitatīvas un Latvijas Republikas spēkā esošajos normatīvajos aktos noteiktajā standartā neatbilstošas Degvielas dēļ radušos zaudējumus.

5. PUŠU TIESĪBAS UN PIENĀKUMI
5.1. Pircējs apņemas aizpildīt Pārdevēja norēķinu kredītkartes pieteikuma veidlapu, norādot kartes izgatavošanai un turpmākai izmantošanai nepieciešamo informāciju.
5.2. Ja Karte nozaudēta vai nozagta, Kartes lietotājam par to nekavējoties jāpaziņo Pārdevējam pa tālruni 29131154. Elektroniski Kartes nozaudēšana jāpiesaka 7 (septiņu) dienu laikā pēc mutiska pieteikuma.
5.3. Pircējs apņemas savlaicīgi veikt maksājumus Līguma 4.15. punktā noteiktajā kārtībā.
5.4. Pārdevējs, saņemot Pircēja aizpildītu kredītkartes veidlapu, apņemas izgatavot un izsniegt Pircējam tā pasūtīto norēķinu kredītkarti 5 (piecu) darba dienu laikā no Līguma parakstīšanas brīža.
5.5. Pārdevējs apņemas nodrošināt Degvielas kvalitāti atbilstoši Latvijas Republikā spēkā esošajiem normatīvajiem aktiem, standartiem un izsniegtajam degvielas atbilstības sertifikātam.
5.6. Pārdevējs apņemas nodrošināt Degvielas iegādi bez pārtraukumiem atbilstoši Pircēja noteiktajam mēneša degvielas patēriņa apjomam.
5.7. Pārdevējs apņemas savlaicīgi nosūtīt Pircējam ikmēneša Pārskatus un rēķinus Līguma 4.9. un 4.12. punktā noteiktajā kārtībā.
6. PUŠU ATBILDĪBA UN STRĪDU IZŠĶIRŠANAS KĀRTĪBA
6.1. Par līgumsaistību neizpildi vai nepilnīgu izpildi, Puses ir atbildīgas saskaņā ar Latvijas Republikā spēkā esošajiem normatīvajiem aktiem un šā Līguma nosacījumiem.
6.2. Jebkura maksājuma, kas izriet no Līguma, samaksas kavējuma gadījumā, Pusei ir tiesības piemērot Pusei, kas kavē maksājumu, līgumsodu 0,1% (nulle komats viens procents) apmērā no maksājuma kavējuma summas par katru kavējuma dienu, bet ne vairāk kā 10 % (desmit procenti) no Līguma summas.
6.3. Līgumsoda samaksa neatbrīvo Pusi no līgumsaistību pienācīgas izpildes attiecībā pret otru Pusi.
6.4. Pārdevējs uzņemas pilnu materiālo atbildību par Pircēja automašīnu bojājumiem, ja tie nodarīti Pārdevēja piegādātās neatbilstošas un nekvalitatīvas Degvielas dēļ.
6.5. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā kurus attiecīgā no Pusēm (vai Puses kopā) nevarēja ne paredzēt, ne novērst, ne ietekmēt, un par kuru rašanos nenes atbildību, tas ir, stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, normatīvie akti, valsts pārvaldes un pašvaldības institūciju rīcība un to pieņemtie dokumenti.
6.6. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
6.7. Strīdus, kas radušies sakarā ar Līguma izpildi, puses nokārto pārrunu ceļā vai, ja tas nav iespējams, iesniedz prasību tiesā Latvijas Republikas normatīvajos aktos paredzētajā kārtībā.
6.8. Puse pilnīgi un bez ierunām ir atbildīga par visu otrai Pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai pusei pēdējās ciestie zaudējumi, kas ir radušies pirmās puses apzināti nepatiesas sniegtas informācijas vai apzinātas patiesās informācijas slēpšanas gadījumā.
7. LĪGUMA DARBĪBAS TERMIŅŠ UN IZBEIGŠANA
7.1.	Līgums stājas spēkā tā abpusējās parakstīšanas dienā un ir spēkā līdz sasniedz Līguma kopējo summu bez PVN, bet ne ilgāk kā 36 (trīsdesmit sešus) mēnešus no Līguma abpusējas parakstīšanas dienas.
7.2.	Līguma darbība izbeidzas, ja tā darbības laikā beidzas Pārdevēja licences degvielas mazumtirdzniecībai darbības termiņš, un tā netiek pārreģistrēta normatīvajos aktos noteiktajā kārtībā.
7.4.		Pircējs vienpusēji var izbeigt Līgumu pirms termiņa, ja Pircējs konstatējis, ka Pārdevēja pārdotās neatbilstošas un nekvalitatīvas degvielas dēļ Pircēja automašīnām ir nodarīti bojājumi, un gadījumos, ja Pārdevējs nespēj nodrošināt nepārtrauktu degvielas iegādi atbilstoši Līguma nosacījumiem. Iepriekš minētajos gadījumos Pircējs par Līguma izbeigšanu rakstiski brīdina Pārdevēju 1 (vienu) mēnesi iepriekš.
7.5.	Pircējam ir tiesīgs vienpusēji izbeigt Līgumu ar Pārdevēju, ja Pārdevējam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Pārdevēju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Pārdevējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
7.6.	Ikviena no Pusēm ir tiesīga vienpusēji atkāpties no Līguma pirms 7.1. punkta minētā termiņa notecējuma, rakstiski brīdinot otru Pusi 1 (vienu) mēnesi iepriekš.
8.	PERSONAS DATU AIZSARDZĪBA UN KONFIDENCIALITĀTE
8.1.	Līguma darbības laikā iegūto personas datu apstrādi Puses veic saskaņā ar Eiropas Parlamenta un Padomes 2016. gada 27. aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK un Latvijas Republikā spēkā esošajiem normatīvajiem aktiem.
8.2.	Puses kā patstāvīgi pārziņi ir atbildīgas par Līguma izpildes ietvaros nodoto Pušu pārstāvju/kontaktpersonu/iesaistīto darbinieku un piesaistīto citu speciālistu fizisko personu datu iegūšanas un nodošanas leģitimitāti, konfidencialitāti un apstrādi atbilstoši Latvijas Republikas un Eiropas Savienības normatīvajiem aktiem.
8.3.	Pusēm ir tiesības apstrādāt no otras Puses iegūtos fizisko personu datus ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei, izmantošanai un aizsardzībai.
8.4.	Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
8.5.	Līguma darbības laikā iegūtos personas datus Puses nodod trešajām personām, tostarp apakšuzņēmējiem, tikai Līgumā vai normatīvajos aktos noteiktajos gadījumos. Šādā gadījumā attiecīgā Puse pirms šādu datu nodošanas par to informē otru Pusi, ja vien spēkā esošie normatīvie akti to neaizliedz.
8.6.	Puses apņemas paziņot ne vēlāk kā 24 h laikā otrai Pusei par visiem notikušajiem personas datu aizsardzības drošības incidentiem, kā arī rakstveidā informē otru Pusi par incidentu un/vai iespējamo incidentu un sniedz visu otras Puses pieprasīto informāciju.
8.7.	Katra Puse apņemas pēc datu subjekta vai otras Puses pieprasījuma iznīcināt no otras Puses par konkrētu datu subjektu iegūtos datus, ja izbeidzas nepieciešamība tos apstrādāt Līguma izpildes nodrošināšanai.
8.8.	Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
8.9.	Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tām šī informācija ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildīšanā.
8.10.	Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
8.11.	Līguma teksts, izņemot tā informācija, kuru Tirgotājs norāda kā konfidenciālu, tiek publiskots Publisko iepirkumu likumā noteiktajā kārtībā.
9.	APAKŠUZŅĒMĒJA PIESAISTĪŠANAS UN MAIŅAS KĀRTĪBA (JA ATTIECINĀMS)
9.1.	Ne vēlāk kā uzsākot Līguma izpildi, Pārdevējs iesniedz Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā jānorāda arī Pārdevēja apakšuzņēmēju apakšuzņēmēji. Līguma izpildes laikā Pārdevējs paziņo Pircējam par jebkurām norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē.
9.2.	Pārdevējs nav tiesīgs bez rakstiskas saskaņošanas ar Pircēju veikt piedāvājumā apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādīto apakšuzņēmēju nomaiņa pieļaujama tikai gadījumā, ja Pārdevējs, piedāvājot šāda veida izmaiņas, ievērojis Publiskā iepirkuma likuma 62. pantā noteikto un var pierādīt, ka piedāvātais apakšuzņēmējs atbilst iepirkuma procedūras dokumentos apakšuzņēmējiem izvirzītajām prasībām un šāda nomaiņa neietekmēs Degvielas iegādes būtiskus nosacījumus – kvalitāti un atlaidi.
9.3.	Pircējs pieņem lēmumu atļaut vai atteikt iepirkuma procedūrā izraudzītā Pretendenta apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis Pārdevēja viedokli par nomaiņas iemesliem, kā arī citu informāciju un dokumentus, kas nepieciešami lēmuma pieņemšanai.
10.	CITI NOTEIKUMI
10.1.	Jebkuri grozījumi vai papildinājumi Līgumā ir slēdzami rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses.
10.2.	Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
10.3.	Ja kādai no pusēm tiek mainīts juridiskais statuss, pušu amatpersonu paraksta tiesības, īpašnieki, vadītāji, kontaktpersonas, vai kādi Līgumā minētie pušu rekvizīti, telefona, faksa numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
10.4.	Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses rakstiskas piekrišanas.
10.5.	Par Līguma izpildi atbildīgās personas un to kontaktinformācija:
10.5.1.	no Pārdevēja puses: tirdzniecības vadītājs Gints Ostrovskis, tālr. 63020006, e-pasts: birojs@astarte.lv;
10.5.2.	no Pircēja puses: saimniecības vadītāja Arnita Lieģeniece, tālr. 26123853, e-pasts: arnita.liegeniece@jelgavastehnikums.lv.
10.6.	Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši pušu tiesību pārņēmējām.
10.7.	Līgums sagatavots un elektroniski parakstīts ar abu pušu pilnvaroto personu drošiem elektroniskiem parakstiem. Abu Pušu elektroniski parakstīts Līgums (datne) ir juridiski saistošs Latvijas Republikas normatīvajos aktos noteiktajā kārtībā un atrodas abu Pušu lietvedībā elektroniskā dokumenta formātā.
10.8.	Līgums uz tā parakstīšanas brīdi sastāv no šādiem dokumentiem, kas uzskatāmi par Līguma neatņemamām sastāvdaļām:
10.8.1.	Līguma pamatteksts uz 7 (septiņām) lapām;
10.8.2.	1. pielikums Tehniskā specifikācija/Tehniskais piedāvājums uz 3 (trīs) lapām;
10.8.3.	2. pielikums Finanšu piedāvājums uz 1 (vienas) lapas.

11. PUŠU JURIDISKĀS ADRESES, REKVIZĪTI UN PARAKSTI

	Pircējs:
Jelgavas tehnikums
Reģistrācijas Nr. 90000041031
Adrese: Pulkveža Oskara Kalpaka iela 37, Jelgava, LV – 3801
Banka: Valsts kase
Kods: TRELLV22
Konts: LV35 TREL 2150 2600 3700 B
tālr. 63025605
e-pasts: info@jelgavastehnikums.lv 


____*paraksts________
  Direktore Janīna Rudzīte

	Pārdevējs:
SIA “Astarte – Nafta”
reģ. Nr. 40003276964
Brīvības iela 60, Dobeles novads, Dobele, LV-3701
Banka, AS “SEB banka”
Bankas kods: UNLALV2X
Konts:. LV24UNLA0008003467851
tālr. 63020006; 29131154
e-pasts: birojs@astarte.lv 



____*paraksts________
  Valdes priekšsēdētājs Ojārs Karčevskis

* DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
